ming030890/wiki-yue-high-quality huggingface dataset:
安達市

安達（粵拼：on1 daat6）係中華人民共和國黑龍江省綏化市嘅縣級市。面積3586km²，人口52萬（2010年），其中市民有22萬。安達位於黑龍江西南部，地處松嫩平原腹地，係哈大齊工業走廊五個重要節點之一。經濟上，係黑龍江十強縣之一，喺中國亦係實力比較強嘅中小城市。佢嘅奶牛、肉牛業發達，有272萬畝草原，以亞洲東部特有嘅羊草爲主，係世界三大優質草場之一。

史
安達地方舊時係北方遊牧民族嘅遊牧地，「安達」呢個名係諧音自蒙古話嘅「諳達」，意思係「老友、夥記、無血緣嘅生死至交」（另外喺滿文有「賓客」意思）。安達市嘅駐地原名叫「諳達店」，整中東鐵路時呢度設個站，因為附近有諳達店，就諧音做「安達站」，後來呢個火車站吸引咗啲移民，逐漸發展成市鎮。設政區時以車站名做政區名。同時，「安達」嘅意思又有遞個講法，係話個車站起個噉嘅名係祈願「平安到達」、「安康順達」。
清朝時，呢度係蒙古杜爾伯特旗遊獵地。1961年，中東鐵路喺度設安達站。清光緒三十二年（1906年）正月，蒙屬杜爾伯特旗同黑龍江將軍屬地交界位設安達廳。廳署喺雙安鎮（而家任民鎮），屬黑龍江分巡道。
1913年2月，安達廳改為安達縣，初時係黑龍江省直轄，1914年6月改屬龍江道，直到1929年2月恢復爲省直轄。之後安達一路係省轄縣（1947年2月到9月期間屬黑嫩聯合省第三專區），不過轉屬過濱江省、松江省、嫩江省、黑龍江省。1956年3月5號，唔再由黑龍江省直轄，劃入嫩江專區。1960年5月12號，劃入松花江專區（呢個松花江專區改名自綏化專區，日後恢復咗綏化嘅名後，演變爲家下嘅綏化市）。
1960年5月26號，安達縣同肇州一部分合爲安達市，後來呢個安達市演變成而家嘅大慶市。1964年6月23號，由於石油開發，撤銷安達市，恢復安達縣（不過對外重宣稱做安達市），但個油區劃爲安達特區（呢個就係日後嘅大慶）。1965年3月27號，安達市同安達縣正式分離，呢陣時安達市同安達縣並存兼同級。1965年12月28號，安達市升爲地級市，脫離咗專區，並且喺1979年12月14號改名爲大慶市。而喺安達市改名大慶市嘅當年，7月16號，安達縣畀咗部分入安達市，去同佢市內嘅薩爾圖區嘅一部分合併爲安達市大同區。1984年11月17號，安達縣升為安達市。

政區
安達轄3條街道、10個鎮、4個鄉、4個單位。
街道：鐵西街道、新興街道、安虹街道
鎮：安達鎮、任民鎮、萬寶山鎮、昌德鎮、昇平鎮、羊草鎮、老虎崗鎮、中本鎮、太平莊鎮、吉興崗鎮
鄉：火石山鄉、臥里屯鄉、青肯泡鄉、先源鄉
單位：安達畜牧場、原種場、紅旗泡水庫管理所、東湖水庫管理站
平間智和

平間智和（1977年6月30號—）係日本足球員，司職中場，效力過橫濱水手，山形山神，仙台七夕，札幌岡薩多，新潟天鵝，FC Horikoshi，及索尼仙台。
平鎮區

平鎮區（粵拼：ping4 zan3 keoi1）係台灣桃園市嘅一個市轄區。
平陰

平陰係中國山東濟南一個縣，總面積827平方公里，人口36萬。
平陽省

平陽（越南文：Bình Dương）係越南一省，省會土龍木，人口大約170萬。
平陽縣

平陽係中國浙江温州一個縣，總面積1051平方公里，人口84萬。
平鐵牛扒

平鐵牛扒（Flat iron steak），係種牛扒，嚟自牛近住髀嘅膊頭部位。
平間直道

平間直道（1987年7月6號—）係日本足球員，司職中場，效力過YSCC橫濱。
平陽

平陽縣，中國浙江溫州嘅縣。
平陽省，越南一省。
平陽郡，中國有過嘅一個政區，喺山西臨汾一帶。
臨汾，有第啲名叫平陽。
平陸

平陸係中國山西運城一個縣，總面積1174平方公里，人口26萬。
市丸瑞希

市丸瑞希（1997年5月8號—）係日本足球員，司職中場，效力大阪飛腳。
市之瀨加那

市之瀨加那 ，係日本嘅一個女藝人同埋配音員。
市二宮站

市二宮站（粵拼：si5 ji6 gung1 zaam6，英文：The 2nd. Workers Cultural Palace Station）係廣州地鐵2號綫嘅車站，喺2002年12月29號開放，位置喺海珠區江南大道北同埋同福東路嘅交界附近。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係2號綫嘅月台。同大多數嘅2號綫車站一樣，冇休息室同廁所、母嬰室響度。

站廳
站廳（喺2014年10月29號影）
市二宮站係設計成冇柱嘅站廳而搞到站廳好闊噉。而收費區喺站廳嘅西邊，周圍俾人行通道圍住嗮，部分車站嘅商鋪都喺收費區入面，而收費區嘅站廳都有2部扶手電梯去到月台嗰邊。雖然話呢個站冇專用𨋢，但係站廳南邊嘅樓梯度整咗條輪椅升降台畀傷殘人士向車站嘅工作人員嚟協助用。

站台
月台（去嘉禾望崗嗰邊，喺2014年8月17號影。）
呢個站有1個島式月台，喺江南大道北（同福東路最東邊嘅路口）嘅地底。

商舖同自助服務
而家嘅市二宮站入面有唔同類嘅鋪頭畀乘客買嘢同食嘢，好似有便利檔、糕餅檔、書店同洗衫舖、賣衫褲檔、手機舖等。重提供咗自助服務設施畀乘客用，包括咗自動櫃員機、自動販賣機同自動影相機等；重有查地鐵路線、頭尾班車同埋地鐵安全指引嘅服務。
商舖
天天洗衣
美心西餅
7-Eleven
棉元素
聯通IWIT沃

出入口
市二宮站冚唪唥嘅出入口A出入口A出入口 D出入口D出入口 E出入口E出入口
呢個站而家有3個出入口，分別係A、D，E。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
喺1988年嘅「十字綫網」規劃入面就出咗而家嗌「市二宮」嘅車站。嗰時係2號綫嘅車站，就喺同而家嘅市二宮站差唔多嘅位。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係2號綫嘅車站，重加入咗2號綫首通段嘅工程入面。而2號綫嘅一期工程喺1999年10月10號開始逳手。

施工
廣州地鐵2號綫嘅工程喺1999年10月10號開始逳手起，喺施工期間，呢個站嘅北風亭挖樁工程試過因為爆水管而導致工地坍塌事故。而工程喺2002年8月份先至搞掂嗮。

開通
2002年12月29號，廣州地鐵2號綫首通段開通咗之後，呢個站就開咗。車站曾經喺2010年9月21～25號間因路線一分為二而停運咗4日。

出入口
呢個站開通嗰時有A、E兩個出入口，2007年開咗D出入口。

利用狀況
呢個站附近都係笪比較出名嘅婚紗街。由於條路兩邊都開咗好多間婚紗同結婚用品嘅專賣舖，所以有好多乘客都會喺呢個站落車。重有嘅係，呢個站附近都係一大片居民區、學校同工作單位，所以都搞咗幾多返放工同返放學啲人嚟呢個站坐車。
市中心

市中心係指一座城市嘅「中心」，通常會有好多重要地標或者商舖等嘅嘢聚集埋一齊。
市二醫院站

市二醫院站係中華人民共和國成都地鐵3號綫同4號綫一個地下鐵站，喺錦江區紅星路二段近成都市第二人民醫院，2015年12月26號啟用。
Template:成都地鐵3號綫
徐忠信

徐忠信（英文：Alan Chui Jong Shinn，1952年8月16號—2022年11月2號）係香港武打同動作特技演員，前無綫電視動作特效藝員，2022年轉為男藝員。

簡歷
徐忠信1960年代入行，做武術指導同演出嘅電影超過一百部，喺圈中有「大師兄」之稱，初期做小生，例如俠客居多，後期多數演三合會阿頭或者大賊之類嘅奸角。1970年代開始喺無綫電視做武術指導工作，1984年因爲結婚冇耐，想有穩定收入，就正式簽約無綫電視。佢亦間中有份參與幕前演出。
1989年，徐忠信喺無綫電視劇《決戰皇城》幫鄭少秋做替身，要佢由茶樓嘅窗跳出去，喺半空再做出轉圈效果。做第二次時出咗意外，佢被直送浸會醫院，原來十字韌帶剩低一條冚澎唥斷晒，做咗手術，連埋其後嘅物理治療，醫咗大半年時間，從此再做唔到高難度動作，唯有專注做武術指導，平時就算行快啲，跳高跳低都成問題。

屋企
徐忠信老婆係臺灣人，佢哋有一仔一女一孫仔一孫女。
徐恩光

徐恩光（1990年11月22號—）係南韓一個男歌手。
徐惠芬

徐惠芬（粵拼：ceoi4 wai6 fan1；1971年10月28號—），係中國女歌手。

經歷
佢參演過中央電視台綜藝節目《開門大吉》嘅錄製。佢參演過《中華情》節目嘅錄製。
徐應安

徐應安（1882年—1911年）係黃花崗七十二烈士之一，祖籍廣東花縣。
徐悲鴻

徐悲鴻（1895年7月19號—1953年9月26號），原名徐壽康，係中國現代畫家。
徐悲鴻畫嘅《愚公移山》徐悲鴻畫嘅《愚公移山》
徐揚生

徐揚生，香港親中派政治人，香港再出發大聯盟發起人之一。
徐文浩

徐文浩（英文：Frederick Tsui，1995年3月28號—）係香港男藝人，2018年開始做無綫電視《＃後生仔傾吓偈》其中一位「後生仔」KOL。佢喺香港大學專業進修學院經濟系畢業。
徐慧潾

徐慧潾（粵拼：ceoi4 wai6 leon4，1993年8月23號—），係大韓民國嘅一個女藝人同埋歌手。
徐才厚

徐才厚（粵拼：ceoi4 coi4 hau5；1943年6月22號—2015年3月15號）係中國共產黨同中國人民解放軍前高層領導人，中國遼寧省大連市瓦房店市人，解放軍上將。1963年參加解放軍，1971年加入中國共產黨，係中共第十五屆至第十七屆中央委員，第十六屆中央書記處書記、解放軍總政治部主任，第十七屆中央政治局委員、中央軍事委員會副主席。
徐才厚被認為同前中共中央總書記江澤民關係密切，喺江澤民退出中央軍委之後，徐才厚出任軍委副主席，掌控軍中人事任命，佢利用職權收受巨額賄賂，幫人喺軍中升遷同擔任要職。2014年6月底，中共中央總書記習近平主持召開中央政治局會議，決定開除佢黨籍，送去檢察機關依法處理，2015年3月15日，徐才厚因膀胱癌末期，全身多發轉移，多器官功能衰竭，醫唔番響醫院瓜柴，終年71歲。
堤岸站

堤岸站（英文：Embankment tube station）係英國倫敦地下鐵區域綫、必嘉老綫、北綫同環綫嘅車站，屬第1收費區，喺大倫敦西敏市。
堤雅

堤雅（德文：Trier）係德國萊茵－普法茨莫澤河岸上面嘅一座城，人口11萬。

文化
堤雅城有個堤雅劇場，可以用嚟做音樂、戲劇、舞蹈表演。
堪富利士道

堪富利士道（英文：Humphreys Avenue），係香港九龍尖沙嘴嘅一條馬路，由彌敦道同海防道交界開始，去到加拿分道同赫德道交界。
堤川

堤川（韓文：제천시／堤川市 Jecheon si */?）係大韓民國忠清北道嘅一個市。
廿一烷

廿一烷（粵拼：jaa6 jat1 jyun2，heneicosane）係烷烴一種，每個分子有21個碳原子同44個氫原子，化學符號C21H44。
建隆

建隆係北宋皇帝趙匡胤嘅第一個年號，相當於公元960年到963年，前後總共4年。
廿一點

廿一點係種用啤牌嘅賭錢遊戲，亦係賭場常見嘅遊戲，玩家要同莊家對賭手頭上嘅啤牌組合邊個最接近21點（但一定唔可以超過）。如果玩家掌握橋妙同識得記牌，有機會將莊家嘅優勢消除。
玩家可藉算牌來增加勝算。
廿三烷

廿三烷（粵拼：jaa6 saam1 jyun2，tricosane）係烷烴一種，每個分子有23個碳原子同48個氫原子，化學符號C23H48。
廿三邊形

廿三邊形，或者叫廿三角形，係有23條直邊嘅多邊形，總共有23隻角，內角和3780°。
廿二世紀殺人網絡

《廿二世紀殺人網絡》（The Matrix）係一部1999年嘅科幻電影，由華高斯基姐妹執導。主演係奇洛李維斯、羅蘭士費斯賓、Carrie-Anne Moss、曉高韋榮、Joe Pantoliano。
廿一邊形

廿一邊形，或者叫廿一角形，係有21條直邊嘅多邊形，總共有21隻角，內角和3420°。
廿九邊形

廿九邊形，或者叫廿九角形，係有29條直邊嘅多邊形，總共有29隻角，內角和4860°。
廿七邊形

廿七邊形，或者叫廿七角形，係有27條直邊嘅多邊形，總共有27隻角，內角和4500°。
情不禁

《情不禁》喺1991年1月23號出，係香港歌手張學友嘅第9張粵語專輯，唱片製作人歐丁玉，寶麗金唱片公司製作發行。專輯入面嘅一啲作品，如《每天愛你多一些》（原曲日本南方之星嘅《真夏的果實》）已經係華語流行音樂嘅標誌性經典歌。

影響力
《情不禁》係香港流行音樂嘅一張分水嶺級別嘅唱片。喺該專輯推出嘅年代，1980年代樂壇巨星譚詠麟宣布唔再競逐音樂獎項同張國榮啱啱退出樂壇，1990年代初期正值四大天王形成期間，呢張唱片直接證明咗張學友喺當時香港流行音樂中嘅位置。推出呢張專輯前，張學友嘅《夢中的你》專輯已經喺香港熱賣，而《情不禁》就開始將張學友嘅音樂作品推向一個新嘅高度。主打歌《每天愛你多一些》嘅受歡迎程度超出所有人嘅想像，重成為咗當時香港，臺灣同中國大陸沿海地區年輕人示愛嘅必選歌曲，歌曲影響力貫穿1990年代，直到依家世界各大華語電臺重可以聽到呢隻歌。另外佢改編自好友庾澄慶嘅國語歌曲《想念你》係粵語嘅《早已離開我》，令庾澄慶嘅歌曲開始喺香港令人熟悉；除外，《情不禁》、《馬路英雄》等比較激烈嘅節奏歌曲都異常受到歌迷歡迎。喺經歷咗1980年代中期嘅輝煌，同1980年代末期嘅低沉後，自1990年代，華語流行音樂正式開始咗一個無可取締嘅張學友時代。
悲觀主義

悲觀主義（英文：Pessimism）係對身邊事物抱住消極負面嘅態度，同樂觀主義相對。
悲歌行

悲歌行係大唐詩人李白寫嘅一首唐詩。

悲來乎，悲來乎！
主人有酒且莫斟，聽我一曲悲來吟。
悲來不吟還不笑，天下無人知我心。
君有數斗酒，我有三尺琴。
琴鳴酒樂兩相得，一杯不啻千鈞金。
悲來乎，悲來乎！
天雖長，地雖久，金玉滿堂應不守。
富貴百年能幾何，死生一度人皆有。
孤猨坐啼墳上月，且須一盡杯中酒。
悲來乎，悲來乎！
鳳皇不至河無圖，微子去之箕子奴。
漢帝不憶李將軍，楚王放却屈大夫。
悲來乎，悲來乎！
秦家李斯早追悔，虛名撥向身之外。
范子何曾愛五湖，功成名遂身自退。
劒是一夫用，書能知姓名。
惠施不肯干萬乘，卜式未必窮一經。
還須黑頭取方伯，莫謾白首爲儒生。
』
情人不要忘記我

《情人不要忘記我》（英文：Always in Your Hear）係1968年嘅一齣黑白粵語愛情片，由陳文執導，謝賢、江雪、杜娟領銜主演。

情節
少女杜青為咗揾錢醫阿媽，去夜總會做舞女，識咗呂凡，呂凡對杜青一見傾心，幫佢度過難關。呂爸爸知道之後，嫌杜青係舞女，嚴禁呂凡同杜青來往，重撮合佢同表妹王美美結婚，殊不知美美原來係謀住呂家家產。杜媽媽病危，呂爸爸亦揭露自己身有絕症，陷入兩難嘅呂凡只好同美美成婚。杜青知道呂凡要結婚，決心對呂凡斬斷情思。婚禮嗰日，傳來呂爸爸間公司破產嘅消息，美美同老豆王昌偷咗呂爸爸鉅款走路，呂爸爸好後悔，終於俾呂凡同杜青一齊，可惜杜青心已死，呂凡只能無奈咁離開。
情人港

情人港（英文正名：Darling Harbour；官方中譯：達令港）係個澳洲雪梨埠嘅海港，喺市中心西面，係嗰度一個頗大嘅休閒區。
大夫衞公祠

大夫衞公祠，堂號申錫，亦叫大夫祠，喺廣州市海珠區瀝滘村三約尾，係番禺瀝滘衞氏五世祖、家族第一個進士、朝議大夫衞惟寅嘅祠堂。清朝乾隆三年（1738年）起。初頭門匾寫衞氏宗祠。
祠堂係兩沓三間，兩邊有廊，入邊有完整木結構。第二沓柱礎係花樽形，有「平安吉祥」嘅寓意。
大太監

《大太監》（粵拼：daai6 taai3 gaam3；英文：The Confidant），係香港無綫電視製作嘅清裝宮廷電視劇，由黎耀祥、米雪、邵美琪同黃浩然領銜主演，監製羅永賢。呢套劇用李連英做主題。
大姚

大姚係中國雲南楚雄一個縣，總面積4146平方公里，人口28萬。
大大的夢想

《大大的夢想》係新加坡新傳媒私人有限公司喺2021年製作，以音樂為主題嘅青春勵志劇，由戚玉武、張耀棟、劉怡伶、黃暄婷、沈琳宸主演，李偉菘擔任歌曲創作總監。

製作過程
李偉菘提到，戚玉武嘅歌聲就好似佢嘅人咁『暖男』。佢又話，早喺戚玉武結婚嗰陣，佢就為戚玉武對白薇秀高歌《有了你》（原唱陳百強）嘅時候伴奏，當時就覺得戚玉武唱歌唔錯。另外，佢亦同時稱讚沈琳宸同埋黃暄婷，話沈琳宸嘅歌聲令人感覺好舒服，而黃暄婷就有鄰家女孩嘅感覺。
大奴湖

大奴湖係加拿大嘅湖，喺西北地區，面積有27,200平方公里，係加拿大國境入面第二大嘅湖。
大威廉碧

大威廉碧（英文：William Pitt the Elder，1708年11月15號—1778年5月11號）係英國政治人，輝格黨員，1766年到1768年做英國首相。
佢個仔細威廉碧都做過英國首相。
奧格斯堡

奧格斯堡（德文：Augsburg）係德國拜仁一座城，人口29萬。
奧格斯堡 - Augsburg
奧查

奧查（André Antonius Maria Ooijer，1974年7月11號—）係荷蘭一退咗役嘅足球員，司職後衞，喺阿姆斯特丹出世。
奧查洛夫

奧查洛夫（粵拼：ou3 caa4 lok3 fu1，德文：Dimitrij Ovtcharov，烏克蘭文：Дмитро Овчаров，1988年9月2號—）係德國乒乓波運動員，蘇聯烏克蘭移民。佢老豆曾經係前蘇聯國家級球手，攞過蘇聯冠軍，奧查洛夫出咗世之後搬去德國。之後加入德國隊。
隨住名將添姆波年齡漸老同傷患頻密，奧查洛夫肩負住德國隊第一主力嘅重任，亦成為咗歐洲最具實力同希望嘅首席球員。奧查洛夫係2012年夏季奧林匹克運動會乒乓波男子單打銅牌得主，喺世界盃乒乓球賽男單項目共攞到一次冠軍（2017）同兩次季軍（2013、2015）。2014年開始幾乎稱霸所有歐洲單打賽事。佢擊敗過張繼科、閆安同王皓等頂尖選手，係中國隊依家最有威脅性嘅對手之一。
2018年1月，隨住國際乒總排名改制，奧查洛夫以廿九歲嘅「高齡」升上生涯新高嘅世界排名第一。
奧桑加特山

奧桑加特山係一座喺秘魯安第斯韋爾卡努塔山脈嘅山峰，高6384米，喺哥斯哥大區哥斯哥市東南面約100公里。喺印加神話入面有重要地位。
奧桑加特山附近嘅人主要羊駝同埋大羊駝蓄牧為生，而去奧桑加特山嘅路亦都聞名於世。奧桑加特山附近亦有同樣出名嘅彩虹山。
奧比歷

奧比歷（Jan Oblak，1993年1月7號—）係斯洛文尼亞一個職業足球員，踢足球守門員，家陣效力西甲球隊馬德里體育會。
張任謙

張任謙，AC（英文：Victor Peter Chang；1936年11月21號—1991年7月4號），係澳洲華裔心臟外科醫生，被譽為心臟移植技術嘅先驅。佢祖籍廣東東莞，喺上海出世，好細個嗰陣成家住過星加坡、緬甸仰光同重慶，之後住咗香港約莫十年，喺度讀小學同中學，讀過聖保羅書院，1953年全家再移民澳洲雪梨長住。
1991年，張任謙喺雪梨畀意圖綁架佢嘅匪徒射死，終年54歲。
張仲景

張仲景（粵拼：zoeng1 zung6 ging2，150年—219年），名機，字仲景。係東漢末年嘅醫學家。佢寫咗《傷寒雜病論》。
張伍翠瑤

張伍翠瑤，香港親中派政治人，香港再出發大聯盟發起人之一。
張人龍

張人龍，CBE，JP（1922年4月18號—2021年9月19號）係香港生意人、前立法局議員、北區區議會前議員、全國政協前委員、前區域市政局主席，太平紳士，新界鄉議局主席（第16屆：1964年至1966年）同新界總商會創辦人。佢係廣東寶安人。

簡歷
1946年喺廣州中山大學經濟系畢業，攞到文學士學位。後來返香港跟老豆學做生意，做過香港期貨交易所、九廣鐵路公司董事同新界鄉議局執行議員。1964年起歷任新界鄉議局第十六屆主席、第二十一、二十二屆副主席。1981年重獲委任做立法局議員。1982年做北區區議員。1985年做臨時區域市政局主席。1986年，出任區域市政局頭一位主席。1993年受聘做港事顧問。
1995年，佢正式卸任區局主席，1996年獲任香港特別行政區第一屆政府推選委員會委員。
張人龍晚年患咗柏金遜症、腦退化，2021年9月19號與世長辭，終年99歲。

家庭
細佬
張家駒，三細佬
囝
張亮聲，活躍喺桌球界，花名「化功大師」，吳安儀契爺，2013年7月15號跳樓自殺死咗。
張震聲
張德熙：第八囝，金銀業貿易場理事長
傅聲（原名張景賢、又名張富聲）：第九個囝、電影演員（死咗）
張展鵬

紀念
香港政府喺上水有條路用張人龍同上水鄉紳廖潤琛（廖家爵嘅爺爺）命名，叫做龍琛路，表揚二人致力喺石湖墟1955年至1956年大火後嘅重建工作。
張仲哲

張仲哲係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
循理會白普理基金循理小學

循理會白普理基金循理小學（英文：F.M.B. Chun Lei Primary School）係香港一間政府資助全日制男女基督教小學，喺新界沙田大圍新翠邨第一校舍。1983年9月由循理會創辦，2005年9月分拆下午校同沙田公立美林小學合併做循理會美林小學。現任校長係楊錦銚先生。
復興航空

復興航空，臺灣一間航空公司。間公司係臺灣首間民營航空公司。一九五一年開業，二〇一六年停航，二〇一八年破產結業。
循化

循化係中國青海海東一個撒拉族自治縣，人口17萬。
循州

循州，中國舊時一州，最大時有今日廣東惠州市、深圳市、珠海市、中山市、增城市、龍門縣、潮州市、博羅縣等等，廣東東半。

設前
三國東吳甘露元年，即二六五年，析荊州刺史部桂陽郡南部，置始興郡，納入廣州刺史部管轄，即今韶關市、南雄市、始興縣、翁源縣、仁化縣、英德市、佛岡縣等地。
東晉咸和元年，即三二六年，析南海郡置東官郡，郡治今日深圳市。義熙九年，即四一三年，先析東官郡東部，置義安郡。
南朝梁天監二年，即五〇三年，又析東官郡置梁化郡。至此，東官郡轄地，有深圳市、珠海市、中山市、增城市、龍門縣等地。

循州
隋開皇十年，即五九〇年，全國撤郡設州，合併始興郡、梁化郡、東官郡、義安郡，置循州，直隸於中央；治所歸善縣，今惠州市東。以境內有循江而得名。開皇十一年，五九一年，始興郡改設韶州、東官郡廢入番州、義安郡改設潮州，循州僅留梁化郡地。大業三年，即六〇七年，改為龍川郡。
大唐武德五年，即六二二年，設循州總管府，管轄韶州、潮州、循州等三州，即唐初嶺南六管之一。貞觀元年，即六二七年，撤循州總管府，原循州總管府，轄下潮州、韶州、循州，歸廣州總管府，自此為唐嶺南五管。廣州總管府轄下循州，轄境相當於今下廣東省新豐、連平、和平、龍川、河源、興寧、五華、陸豐、海豐、惠陽、惠東、博羅、紫金等地，同埋揭西縣西部。
五代南漢，移治龍川縣，即今廣東龍川縣佗城，又分置禎州，轄境縮小。
大元至元十三年，升為路，至元二十三年，復降為州。
大明洪武二年，即一二六九年，省入惠州府。
中華民國元年，即一九一二年，原大清惠潮嘉道改置為潮循道，道治在潮安縣。民國廿五年，即一九三六年，設廣東省第六行政督察區，轄興寧、梅縣、龍川、大埔、蕉嶺、和平、平遠、連平、五華等九縣；因行政駐所興寧縣為原循州舊地，故而通稱循州地區。另外，以惠州為行政中心，設廣東省第四行政督察區，轄新豐、龍門、東莞、寶安、海豐、陸豐、紫金、河源、博羅、惠陽等十縣，通稱惠州地區。新豐，即今屬韶關市，寶安即今深圳市。
中華人民共和國入主廣東，一九五〇年，原惠州地區改稱惠陽地區；原循州地區行政駐所遷駐梅縣，又以舊駐所興寧、新駐所梅縣，各取一字，改稱興梅地區。以後惠陽地區，主要為惠州市所繼承，興梅興地區演變成今日梅州市，有豐順，但唔包河源、龍川、連平、和平。
循序存取

循序存取（英文：sequential access）指喺某種複式嘅結構（可以係抽象結構，例如串列，或者實體嘅結構，例如磁帶）存取內容嘅時候，一定要由頭（或者特定嘅其他地方，或者目前嘅所在地等等）開始搵嗰樣嘢嘅位置，而唔可以即刻跳去嗰個位置。相對循序存取嘅係隨機存取。
復興站

復興站（朝鮮文：부흥역／復興驛 Puhŭng yŏk */?）係平壤地下鐵千里馬線嘅地鐵站，1987年4月10日開始營運。
復辟

復辟係指一個曾經係君主嘅人重新做翻君主。有時候，支持君主制嘅人或者組織擁立舊皇朝嘅人做皇帝，或者以舊皇朝嘅名義重建君主制，都可以叫做復辟。
山田美穗

山田美穗 ，係日本嘅一個配音員，出名嘅配音作品有境界線上的地平線。

配音作品一覽
呢個表唔完整，歡迎加料。
山田滿夫

山田滿夫（1994年5月26號—）係日本足球員，打中場位置，效力沼津青藍。
山田直輝

山田直輝（1990年7月4號—）係日本足球員，司職中場，曾經喺2009～2010年間爲日本足球代表隊出場2次。
山田祥史

山田祥史（1981年11月4號—）係日本足球員，司職中場，效力過福岡黃蜂，及大塚製薬。
山田站

山田站 (東京)：京王電鐵高尾綫嘅車站。
山田站 (岐阜)：長良川鐵道越美南綫嘅車站。
山田站 (大阪)：阪急千里綫同大阪單軌綫嘅轉車站，早期嗌美濃山田站。
山田站 (廣州)：廣州地鐵21號綫嘅車站
微積分基本定理

一元函數微積分裡面，微積分基本定理建立起積分同微分嘅關係。
定理第一部分表明咗不定積分係微分嘅相反運算。
定理第二部分講咗定積分可以用其中一個不定積分去計算。

第一個部分
假設係函數，喺上有定義。
噉可以微分，而且。

喺向量微積分嘅拓展
喺向量微積分裏面，梯度定理就係微積分基本定理嘅歸納同拓展。
微紅梭羅蝠魚

微紅梭羅蝠魚（學名：Solocisquama erythrina）係棘茄魚科梭羅蝠魚屬嘅其中一個種。
微秒

微秒，（英文：microsecond，符號µs），1微秒等如1000000分之1秒（一百萬分之一秒），亦都等於1000納秒或者1000分之1毫秒。
微積分

微積分（粵拼：mei4 zik1 fan1，英文：calculus，拉丁文入面用嚟計數嘅石仔）係數學一門，屬基礎學科，內容主要包括極限、微分同積分嘅應用。微積分係微分同積分兩門學問嘅統稱，研究嘅範疇有三個，包括微分、積分，同埋微分同積分之間嘅關係。微分主要講一個變量點樣隨時間（或者其他變量）改變，而積分就主要講計算面積嘅方法。佢哋兩個嘅關係由「微積分基本定理」呢個定理講，喺適當嘅條件下，求積分同求微分互為相反嘅過程。

數列
内文：數列
數列（sequence）係一種同函數好有啦掕嘅數學物體。一個數列會好似一個集（set）噉由一柞元素組成；而同集唔同，數列係有特定次序嘅，即係例如一個由數組成嘅數列會分「邊個係排第 1 嗰個數」、「邊個係排第 2 嗰個數」... 等等－每個元素都掕住個自然數 ，表示佢喺個數列入面嘅位置，
例：；
而且一個數列可以同一款元素出現喺個數列嘅唔同位置，
例：（「2」同「4」都出現咗最少兩次）；
數列可以當係函數嘅一種，指「會將自然數（）轉換成第個數（數列嘅第  個數）」嘅函數。

極限
内文：極限 (函數)
睇埋：無窮小量同郝氏數列
數列嘅一個重要特徵係可以匯合（converge）：想像有個由數組成嘅數列 ，依家攞個數列嘅第  個元素嚟睇，隨住  嘅數值愈嚟愈大，發現元素  嘅數值愈嚟愈接近某個特定嘅數值 （即係  愈嚟愈接近 0），而呢樣嘢用數學符號嚟表達嘅話係噉樣：
上述呢條式用日常用語講，係指「隨住  嘅值趨近無限大（）， 會趨近  呢個數值」。喺數學上嚟講，如果上述呢點成立，數列  就可以算係話有個極限（limit），而呢個極限就係 。用圖嘅形式嚟表達，如果打戙嗰條軸做  嘅值，打橫嗰條軸就做 ，而個數列嘅極限係 0（），就會出以下呢幅噉嘅圖：

微分
内文：微分同微分方程
想像家陣將  畫做一條直線，當中 Y 軸表示 ，X 軸表示 ，而  出嘅線喺  同  呢兩點之間係直線（附圖 1），噉條線喺  同  之間嘅斜率 响定義上係
當中「」呢個符號係希臘字母 Δ（delta），喺數學上意思係「... 嘅改變」噉解，即係「」表示「 嘅改變」（），而個斜率  就反映咗「喺嗰段線之間  隨  嘅變率」。而家想像  畫出嚟唔係一條直線，而係一條好複雜嘅曲線，例如噉：
呢條線嘅斜率會隨  嘅數值有所變化。而家喺條線上面是但攞兩點  同  嚟睇，而  嘅值細到喺嗰段仔可以想像成直線。 喺呢兩點之間隨  嘅斜率係：
微分（differentation）嘅做法建基於函數極限嘅諗頭，嚟表達一個函數嘅瞬間變率：而家想像將  嘅數值變到愈嚟愈細，即係將條線斬做愈嚟愈細嘅橛，會得出 喺呢兩點之間隨  嘅導數（derivative），，即係
一旦細到咁上下，就會變成無窮小量（infinitesimal）－無限咁接近 0、但仲係大過 0。用日常用語講嘅話，即係話如果將一條曲線斬開做好多極細嘅橛，如果啲橛仔夠細，噉每一橛仔都可以當成一條好短嘅直線，有一個可以有方法決定嘅斜率。如果用圖像方法表示，可以想像下圖條紅色曲線嘅情況（兩個細圓圈表示考慮緊嗰兩點）－隨住考慮緊嗰兩點之間嘅  距離愈嚟愈細（ 愈嚟愈接近 0），噉「兩點之間嗰段紅色曲線嘅斜率」會愈嚟愈似「兩點之間嗰條直線嘅斜率」：
因為自然科學同工程學會用函數描述好多嘢（自然現象同人造嘅系統），所以瞬間變率同埋建基於瞬間變率嘅函數分析方法喺好多科學同工程學上嘅研究裏面都有用。牛頓力學就會用到導數嘅概念，將速度（）想像成位移（）隨時間（）嘅瞬間變率，而加速度（）就想像成速度隨時間嘅瞬間變率，即係：
呢幾嚿嘢因為材料等嘅原因而以唔同嘅速度同加速度郁動，不過佢哋嘅  都可以想像成  隨  嘅瞬間變率。
簡單例子：假想依家已知
，
當中  係一個常數；噉嘅話
，當中  數值極細但大過 0；
－得出「（）係一個常數」。用日常用語講，有咗微分嘅技術，知道咗「 點隨  變化」就會知道埋「 點隨  變化」同「 點隨  變化」；而事實表明咗，有咗用微分嚟做力學分析嘅技巧，就基本上可以分析嗮所有喺地球環境下郁動嘅物體。

積分
黎曼積分嘅圖解：一條曲線同 X 軸之間嘅面積可以用「好多個極窄長方形嘅面積總和」嚟得出個大致數值。
内文：積分同積分方程
積分（integral）係一個同微分好有啦掕嘅概念。喺最簡單最基本嗰種黎曼積分（Riemann integral）當中，積分係噉樣定義嘅：想像家陣有個函數 ，；「函數  由  去  嘅積分」用數學符號嚟表達最基本如下：
而黎曼積分嘅定義如下：
上述呢條式講嘅嘢係噉嘅：想像依家將函數  畫做條線，得出附圖 2 噉嘅線；設  同 ，個研究者想計 、、、 呢四點之間包住嘅面積係幾多，佢可以噉樣想像－
將  同  之間嗰段 X 軸斬開做  咁多橛（），並且畫  咁多個長方形喺條線之內；
由幅圖睇得出，响  嗰陣，個長方形嘅面積完全唔似研究者想要嘅面積；
但又想像依家  變得極大，畫咗極多個長方形喺條之內，而每個呢啲長方形嘅闊度（）極細（）；
每一個呢啲極窄長方形嘅面積係 （嗰一點嘅  乘以 ），而呢啲長方形嘅面積加埋（「」呢個符號所表達嘅嘢）就會非常接近研究者想要嗰個面積。
簡單講，如果話微分計嘅係一條曲線上指定某一點嘅瞬間斜率，噉積分計嘅就係一條曲線指定某一個間距內（ 同  之間）條線同 X 軸之間嘅面積。
附圖 2，積分嘅想像圖解；函數  係「」。

應用例子
因為積分其實可以諗做加法嘅連續版本，而喺物理學入邊有好多嘅過程都係被想像成連續發生嘅，所以積分喺物理學入邊好有用。例如畀一個物體，佢嘅總質量、質心位置、旋轉慣性、總能量等等都可以用積分計出嚟。
喺牛頓運動定律入面，一個物體嘅動量變化係所有施加喺佢上面嘅力加埋，亦即係話，動量變化可以透過對總力做積分搵出嚟。喺電磁學方面，用微積分可以搵出一個電場或者磁場嘅總通量。

基本定理
内文：微積分基本定理
積分可以話係將微分做嘅嘢掉返轉頭嚟做，而呢點係微積分基本定理嘅重要一部份：簡單講嘅話，想像家陣有個函數 ，
（導數嘅定義）；
考慮呢個導數喺是但兩點  同  之間嘅積分，當中 ，
呢個積分嘅數值會等同
（積分嘅定義）；即係話
用日常用語講嘅話，攞一個函數  嘅導數  上嘅一極細橛（）嚟睇，嗰橛嘅  積分數值等同函數  喺  同  之間嘅  ：
積分喺應用數學上都有廣泛嘅用途。例如係正話提到嗰個牛頓力學嘅例子噉，速度  係位移  隨時間  嘅導數，亦即係話是但搵兩點時間點，嗰兩點時間之間嘅  嘅積分數值上會等同件物體喺嗰兩點時間之間嘅  變化總數。事實係，自然科學同工程學喺分析系統嗰時往往都會想知啲變數會點樣隨時間變化，所以結合微分同積分嘅分析做法－微積分－响呢啲領域上極之有用，可以攞嚟（例如）搵出能夠清楚精確噉表達嗮唔同嘅變數分別點樣隨時間變化嘅函數。
微米

微米（廣東地區讀 mei4 mai1，香港讀 mei4 mai5；符號：µm 或 µ，打唔到 µ 嘅情形習慣打 u；英式英文：micrometre；美式英文：micrometer）係一個長度單位，一微米即係一百萬分之一米。
另外，喺 ISO 2955 嘅國際標準入面，成日用 u 嚟頂住 μ 嘅 10⁻⁶ 嘅國際單位符號。

用途
微米係成日用喺度紅外線嘅波長、細胞或細菌嘅大細等嘅數量級別。
微科技

微科技係指大細喺1微米（百萬分之一米，或者10-6米）呢個數量級嘅科技。佢要同時考慮物理同化學對產品嘅影響。
怪味花

怪味花係日本電視遊戲寵物小精靈系列入面嘅其中一隻小精靈，編號044。佢係由行路草進化成嘅。
性騷擾

性騷擾係有關法律事件，嚮香港法例《性別歧視條例》定義，被告唔理係男女向女性提出性要求、或性陳述，而原告覺得冒犯、侮辱或威嚇。
性騷擾同非禮有分別，前者嚮香港等同欠債或違約，係民事法類型。嚮《鄭燕芳案》（案例:HCA 5970/1999），高院法官界定男人露兩點踢波、講粗口，都唔會構成性騷擾。
怨女星

怨女星（Alkmene），即係小行星82，係太陽系小行星帶嘅一粒小行星，喺1864年11月27號發現。
怪俠一枝梅

《怪俠一枝梅》（The Vigilante In The Mask）係香港無綫電視翡翠台嘅古裝劇集，響2004年1月19號到2月13號期間首播，一共有20集，監製係張乾文。
性高潮

性高潮係做愛或者各種性刺激期間，因為好興奮而令到陰部肌肉有規律收縮。男同女嘅高潮都係由自律神經系統控制。除上所述以外，重會有一堆自己都控制唔到嘅反應，包括若干其他肌肉收縮、發出呻吟聲、覺得好開心、神經化合物分泌……
怨泊

《怨泊》（英文：Onpaku），係2023年上畫嘅港產片，由何超儀、周俊偉、高橋和也、白川和子主演，藤井秀剛執導。電影係用日本民宿做背景嘅恐怖片。
文也魚柳

文也魚柳（Sole meunière），係一味法國嘢食，用到文也汁淋落煎好嘅魚柳度，魚柳通常用龍脷。
文井路站

文井路站係上海地鐵5號綫一個地鐵站，喺閔行區。個站	2003年11月25號啟用。
文人畫

文人畫，又有叫「士人畫」泛指古代唐人社會當中文人同士大夫畫嘅畫，以別於宮廷畫（院畫）同民間畫。文人畫講究全面嘅文化修養，提倡「讀萬卷書，行萬里路」，必需要做到詩、書、畫同印相得益彰，表達嗮人品、才情、學問同思想等一個文人要有嘅素質，題材上多數為山水、花鳥同梅蘭竹菊等。
文佩玲

文佩玲（Jacqueline MAN Pui-ling， 1964年3月15號—），暱稱文文，1986年參加第五屆新秀歌唱大賽，擊敗亞軍許志安同埋季軍黎明等等，贏到冠軍同埋最佳台風獎，後尾簽約華星唱片，喺華星淨係錄過一張唱片，最後重推出無期。1989年轉簽百代唱片，推出《文佩玲》同埋《鬥氣》兩張唱片，1992年退出娛樂圈，轉行做保險。離咗婚，有一個女。比較令人留低印象嘅作品包括同杜德偉合唱嘅《愛全為你》同埋1987年電視劇《男兒本色》主題曲《錯在情多》。
文件詞彙矩陣

文件詞彙矩陣（英文：document-term matrix）係自然語言處理上會用到嘅一種矩陣。喺一個文件詞彙矩陣，每行打戙行表示應付緊嘅其中一份文件，而每行打橫行表示一個詞彙，個矩陣每格入面嗰個數表示對應嗰個詞彙喺對應嗰份文件入面嘅「重要性」。
文些斯洛布拉茲

文些斯洛布拉茲 （葡文：Venceslau Brás；1868年2月26號—1966年5月15號）係巴西律師同政治人，巴西米納吉拉斯州嘅布拉索波利斯出世。佢喺1898年至1899年間出任比路賀利桑特市長，1909年至1910年期間出任米納吉拉斯州長。喺1910年至1914年期間擔任巴西副總統同喺1914年至1918年期間擔任巴西總統。
佢喺1917年第一次世界大戰向德意志帝國宣戰。佢係最長命嘅巴西總統，達到98歲。
文仁

秋篠宮文仁親王（日文：あきしののみや ふみひと しんのうAkishino no miya Fumihito shin'nō，1965年11月30號—），日本皇室成員，而家係皇嗣，亦係現任秋篠宮當主。佢係上皇明仁同埋上皇后美智子嘅第二仔，天皇德仁嘅細佬。徽印係栂，尊稱係「秋篠宮皇嗣殿下」。
家下係日本山階鳥類研究所總裁、日本動物園水族館協會總裁、世界自然保護基金日本分會名譽總裁、日本網球協會名譽總裁、日荷協會名譽總裁、綜合研究大學院大學理學博士，亦係唔同嘅名譽博士學位，包括理學名譽博士（布拉帕大學、詩納卡寧威洛大學、朱拉隆功大學、汶叻差他尼大學）、水產生物學名譽博士（泰國農業大學）、水產學名譽博士（孔敬大學、先皇技術學院）。
1990年（平成二年）6月29號佢同川嶋辰彥嘅大女紀子結婚、成立秋篠宮家。

早年
1965年11月30號凌晨十二點二十二分，皇太子明仁親王同老婆美智子共同嘅第二個細路，響宮內廳醫院出世。嗰陣佢嘅乳名叫禮宮（あやのみや，Ayano miya）；後嚟命名叫「文仁」，嚟自論語嘅一句「君子博學於文，約之以禮，亦可以弗畔矣夫！」。細個嘅時候以百厭聞名，鍾意網球等運動，對地理方面亦有興趣。由於阿爸阿媽好忙，所以佢細個同德仁一齊由當時作為東宮侍從嘅濱尾實教育。

少年時代
1989年，文仁親王（右）參觀阿姆斯特丹動物研究所
1984年入讀學習院大學法學部政治學科，積極參加社團活動，成立自然文化研究會，又曾經響研究所研究家禽。
1986年成為山階鳥類研究所總裁。1988年從學習院大學畢業後，出任日本動物園水族館協會總裁，之後嗰兩年就響牛津大學聖約翰書院動物學科讀書。
1989年1月7號，阿爺昭和天皇過身，老豆皇太子明仁親王登基，改元平成。8月傳出佢同川嶋紀子結婚嘅消息。川嶋紀子係文仁親王響學習院大學細一歲嘅師妹，早響1986年文仁親王已經求婚成功。9月12號，有關川嶋紀子同文仁親王結婚嘅皇室會議展開。全部一致通過呢門婚事，畀佢哋訂婚，同日下晝搞記者會公佈婚事，不過就係因為當時仲係為阿爺昭和天皇哀悼嗰陣搞啲咁嘅事而畀人批判。由於係改元平成後第一場皇室嘅喜事，佢哋嘅結婚普遍受到祝福。
1990年1月12號，即昭和天皇嘅喪禮搞完之後嘅一日，佢地完成納采之義，之前由皇室會議承認嘅訂婚正式確定。同年6月29號，舉行結婚之義，成立秋篠宮，個名嚟自奈良縣奈良市嘅一個地方名「秋篠」。

秋篠宮時代
秋篠宮家紋
1991年，大女眞子內親王出世。1992年出任日本網球協會名譽總裁。1994年二女佳子內親王出世。1996年9月獲得綜合研究大學院大學理博士學位。1997年出任世界自然保護基金日本分會名譽總裁、2000年出任日蘭協會名譽總裁、2004年出任全日本愛瓢會名譽總裁、2005年出任Siam Society名譽副總裁。
2001年開始響東京農業大學教書，2006年成為兼職講師，2007年成為東京大學總合研究博物館特別研究員，2008年出任農學部生物治療系客座教授。
2005年，文仁親王同親王妃紀子出席明仁天皇誕生日祝賀活動
大佬皇太子德仁親王同雅子妃響2001年生咗佢哋第一個細路愛子內親王，之後就冇再生第二個。由於日本天皇至明治時代就規定係傳男不傳女，明仁天皇面臨住冇男孫繼承嘅問題。2003年12月，宮內廳長宮湯淺利夫公開發言：「為咗皇室嘅繁榮考慮，我強烈希望（文仁親王同紀子妃）生埋第三個細路。」響2004年開始，有關畀唔畀女性做天皇嘅議題就一直紛爭不斷。
2006年2月25號，皇室宣佈紀子妃有咗BB。同年9月6號，第三個細路、大仔悠仁親王出世，成為明仁天皇唯一一個男孫。
文仁親王同荷蘭交流密切。2009年8月，應荷蘭卑雅特歷絲女王邀請，文仁親王同親王妃出訪荷蘭。佢亦同泰國等東南亞國家有交流。
文仁親王係有栖川流書道嘅傳承人。老豆皇太子明仁曾經同高松宮宣仁親王講：「禮宮（即係指文仁）想寫出好似叔叔咁嘅字，可唔可以教下佢？」宣仁就以自己嘅字唔足以教人哋做理由，而畀老婆親王妃喜久子教文仁有栖川流書道。
響2007年至2015年期間，佢亦係皇室會議嘅預備議員，自2015年9月16號開始出任皇室會議議員至今。2017年12月1號審議有關天皇退位等問題，文仁親王因為同呢個議題有利益衝突所以唔出席，由叔叔常陸宮正仁親王代為出席。

皇嗣時代
2019年5月1號，伴隨住大佬德仁成為第126代天皇，文仁成為皇嗣，係繼秩父宮雍仁親王之後，日本皇室86以嚟再一次有成員成為「皇太弟」。響同年10月22號嘅即位禮正殿之儀期間，文仁著住象徵住皇太子身份嘅「黄丹袍」現身。
2020年11月8號，立皇嗣之禮正式舉行，係向國內外宣佈文仁正式被立做皇嗣嘅國事行為、皇室禮儀。
2022年4月21號，文仁同親王妃紀子參拜伊勢神宮，代表住立皇嗣相關嘅行事已經結束。成為皇嗣後，出於安全考慮，秋篠宮宮邸被迫進行改建。
文件校對

2003 年有位美國海軍嘅人員喺度校對一份文件。
校對（英文：proofreading）係出版工作嘅一環，指文章或者美術稿喺排版之後，測下排咗版嘅稿樣同正稿有冇出入、排版有冇問題、有冇嘢喺編輯嘅過程當中睇漏眼等等。做校對嘅人叫校對員。
編輯同校對成日被人溝亂，但係技術上其實係兩個唔同嘅工序。排版前嘅叫編輯，排版後嘅叫校對；除非係自己嘅文或者事先講明，校對員冇權直接改錯（通常亦都改唔到），只會嘜低問題，而且係儘量少嘜，原因係如果涉及印刷，排咗版嘅嘢每改一個字都係錢（除非係排版嘅人犯錯:384），所以如果只係文筆或者格式上嘅小錯，就算喺編輯階段算係問題，都唔會嘜低。
校對未必係成篇睇；第一次校對的確係要由頭到尾睇一次，但係之後嘅校對唔應該由頭睇，而係應該只係睇改過嘅部份:274。
目前校對主要係數碼形式，如果係印刷品，稿樣通常係 PDF。
平安京

平安京係日本平安時代到江戶時代嘅京城，喺而家京都府京都市。呢個京城係日本史上最耐嘅京城，由794年用到1868年，用咗超過一千年。
平壤時間

平壤時間（粵拼：ping4 joeng6 si4 gaan1；韓文：평양시간／平壤時間 Pyŏngyangsigan），又稱朝鮮民主主義人民共和國標準時間（韓文：조선민주주의인민공화국 표준시간），係北韓採用嘅標準時間，全年比協調世界時快8個鐘又30分鐘，即係位於UTC+8:30，2015年8月15號開始用。2018年4月30號，北韓最高人民會議發布政令，話由5月5號起，北韓嘅標準時間打回UTC+9。
平安區

平安區係中國青海海東一個市轄區，人口12萬。
平安報

平安報（Şalom）係土耳其發行嘅猶太報紙，1947年創刊，逢禮拜三出版，主要用土耳其文寫，有一版用拉迪諾文寫。
平安包

平安包，又寫平安飽，係種香港飽。佢喺長洲太平清醮拜過神嘅一種幽包，話說食咗可以保平安。
翻蒸之後剝皮就食得，可以擺半年；又或曬乾後，當有病時蒸熱之後食，重傳可以驅病。長洲漁民會將乾包整碎，喺打大風時，撒一馽（jap¹）落海，信可以令海面回復平靜 。
感覺超負荷

感覺超負荷（sensory overload）係指一個或者多個感官受到太勁嘅刺激。
感質

感質（英文：qualia）係心靈哲學上嘅一個概念，指一嚿主觀同有意識嘅體驗。例如一個人食蘋果嗰時喺佢心靈入面淨係得佢感到嘅「個蘋果嘅味道」等嘅體驗就係一嚿感質。
感謝愛人

《感謝愛人》係馬來西亞歌手李佳薇出嘅首張專輯。喺2011年9月16號由華納音樂發行。
感謝美國保護香港大遊行

感謝美國保護香港大遊行係2019年12月1號一次反逃犯條例修訂集會同遊行，先喺中環遮打花園搞集會，之後由遮打花園出發遊行經過美國駐港澳總領事館後返起點解散。呢次示威主要目的係感謝美國國會通過加埋美國總統當勞侵簽署《香港人權與民主法案》嚟保護香港。主辦單位宣稱有6千人參加。
感覺追求

一個人喺度玩攀岩；好似攀岩呢啲極限運動，感覺追求度高嘅人會覺得好過癮，因為新鮮刺激。
感覺追求（粵拼：gam2 gok3 zeoi1 kau4；英文：sensation seeking）喺性格心理學上係指一種特質（trait）。如果話一個人有感覺追求嘅傾向，意思係話佢鍾意係噉接觸啲新同刺激嘅事物。

概論
睇埋：心理犒賞
感覺追求源於「唔同人鍾意唔同嘢」：有啲人可能覺得一啲低風險低刺激性嘅活動（例如坐喺電視前面一路食雪糕一路睇合家歡嘅戲）夠嗮過癮；另一方面，又有一啲人硬係比較鍾意高風險高刺激性嘅活動（例：攀岩）；如果話一個人有感覺追求嘅傾向，意思係話佢鍾意係噉接觸新同刺激嘅事物。
感覺追求傾向嘅體現可以視乎一個人嘅第啲性格特質而有異。舉個例說明，如果佢有感覺追求傾向得嚟又衝動，就有可能會為咗貪新鮮而吸毒，但如果佢有感覺追求傾向得嚟又有自控能力，就可能會比較傾向用「試玩多啲唔同嘅視像遊戲」等冇咁有害嘅方法嚟展現佢嘅感覺追求傾向。
斯大林坦克

斯大林坦克（俄文：ИС，約瑟夫·斯大林嘅俄文首字母縮寫）係蘇聯喺二戰中後期研發，用來接替КВ系列坦克嘅一系列重型坦克。斯大林坦克嘅設計理念，係用厚重嘅裝甲抵擋德國88毫米高射/反坦克炮嘅攻擊，同時用自己嘅主炮擊毀德國嘅主戰坦克——虎式坦克同豹式坦克。
斯大林2型坦克（ИС-2）喺1944年8月開始服役，喺蘇軍攻克柏林嘅戰鬥當中發揮徂重要作用。
維基同享有多媒體嘅嘢：Iosef Stalin tanks
斯奧利艾

斯奧利艾（立陶宛文：Šiauliai）係立陶宛斯奧利艾縣嘅首府。
斯奧利艾縣

斯奧利艾縣（立陶宛文：Šiaulių apskritis）係立陶宛嘅一個縣，首府斯奧利艾。
斯威士文

斯威士文（粵拼：si1 wai1 si6 man4，siSwati）係種語言，屬於班圖語支，喺非洲南面有約莫300萬講緊呢隻話，而主要係斯威士蘭人。
斯塔凡格

斯塔凡格（挪威文：Stavanger）係挪威第四大城，人口有13萬。
斯多葛主義

斯多葛主義，係古希臘同古羅馬嘅哲學流派，由哲學家芝諾喺西元前3世紀創立，再先後由克雷安德同克呂西普傳承。
御皇庭

御皇庭（英文：Royal Green）係香港私人樓，喺新界上水清曉路18號，有3棟樓，總共有922個單位，2006年入伙，發展商係恒基兆業地產同爪哇集團。
御璽

御璽係君主個人用嘅璽，有唔少君主國都有，譬如日本天皇用嘅天皇御璽。
御徒町站

御徒町站（粵拼：jyu6 tou4 ting5 zaam6，日文：御徒町駅）係日本東京都台東區一個火車站。
御景灣

御景灣係澳門一個私人高級屋苑，響澳門半島花地瑪堂區黑沙環新街、馬交石街、勞動節大馬路。

意外
2018年3月25號凌晨三點左右，御景灣大廈管理員巡樓期間，突然聽到火警鐘響，之後發現大廈大堂冒煙，立即打三條九報警。消防員去到現場發現大廈停車場一間雜物房入邊有洗衣機火燭，即刻拖喉將火救熄。消防員入到雜物房檢查，發現火燭源頭係一部洗衣機，初步懷疑洗衣機嘅插蘇過熱，產生火花搞到火警。事件入邊冇人受傷同唔舒服。
御嶽山

御嶽山（粵拼：jyu6 ngok3 saan1；日文：御嶽山／おんたけさん；英文：Mt. Ontake）係日本長野縣木曾郡木曾町、王瀧村同岐阜縣下呂市邊境嘅一座山。佢第個名係木曾御嶽山或御嶽或王嶽或王御嶽或御岳山或御岳，佢係日本入面比較出名嘅一座複式火山，海拔有3,067m（其中錐頂係3063.4m）。呢座火山係一座活火山。

爆發紀錄
呢座火山喺1979年10月28號、1991年5月中旬、2007年3月下旬、2008年3月31號同埋2014年9月27號發生過火山爆發嘅紀錄。
御給匠

御給匠（1983年6月11號—）係日本足球員，司職前鋒，效力過大阪櫻花，草津溫泉，佐川滋賀，橫濱FC，町田澤維亞，SC相模原，及FC大阪。
御苑生芽衣

御苑生芽衣 ，係日本嘅一個女藝人同埋配音員。
御節料理

御節料理，係日本過時過節（尤其係過年）整嘅特色多層飯盒(重箱)。重箱有三層，落好重料做成寓意四季平安吉祥嘅餸，重會排到好靚，睇落似藝術品。
暗中旅行

《暗中旅行》（Travel in Darkness）係香港電視娛樂製作嘅旅遊節目，由藝人同視障人士到外地遊埠。節目亦安排咗口述影像嘅聲道，方便視障觀眾。
節目有兩季：第一季喺2016年7月6號到9月1號逢禮拜三到四22:30-23:00喺ViuTV播。節目主持黃心美、陳炳銓、朱汶欣會同三位失明人士分別去臺灣、越南同泰國體驗另類旅遊。第二季喺2017年9月18號到10月6號逢禮拜一到五22:00-22:30喺ViuTV播。節目主持吳日言、黃心美、余逸思會同三位失明人士分別去馬來西亞、日本同南韓體驗另類旅遊。
暗單鰭魚

暗單鰭魚（學名：Pempheris adusta）係單鰭魚科單鰭魚屬嘅其中一個種。
暗利

暗利（？—前874年）係北國以色列國王，前885年到前874年在位，屬聖經列王紀上嘅時期。
暗室明珠

《暗室明珠》（英文：The Shining Pearl）係聯華影業公司喺1933年嘅一部默片。由關文清執導，主要演員有吳楚帆、黃曼梨、石友宇、黃楚雲、胡藝星。
暗串

暗串係串人招數，口唔直講，講嘢帶骨，畀人家難受感覺。
暗影刺猬

暗影刺猬（英文：Shadow the Hedgehog），係由世嘉開發嘅動作冒險遊戲，2005年推出。
暗影狂奔

暗影狂奔（英文：Shadowrun）係一隻檯上 RPG。
新大阪站

新大阪站（日文：新大阪駅／しんおおさかえき Shin-Ōsaka-eki）係日本大阪淀川區一個鐵路站，由西日本旅客鐵道、東海旅客鐵道同大阪地鐵營運。呢度係東海道新幹線西面嘅終點同山陽新幹線東面嘅起點。呢個站喺1964年起，距離舊啲嘅大阪站約3公里，嚟避免喺市中心起新幹線會帶嚟嘅技術挑戰。
新大嶼山巴士

新大嶼山巴士（1973）有限公司（New Lantao Bus，NLB）係香港第三間專利巴士公司，隸屬冠忠巴士集團，服務範圍主要喺大嶼山。
佢喺大嶼山開辦咗多條路線來往梅窩碼頭、大澳、昂坪寶蓮寺、東涌等地，重有一條機場巴士線來往香港國際機場同埋梅窩。除此之外，新大嶼山巴士亦有開辦一條由紅磡碼頭開去昂坪寶蓮寺，同埋兩條分別由港鐵元朗站同埋天水圍市中心往深圳灣口岸嘅路線。
佢係香港少數提供日票嘅公共交通機構，佢所提供嘅日票適用於所有路線，但由於售票地點太少（目前只能夠喺梅窩碼頭嶼巴辦公室同東涌巴士總站買），所以買日票嘅人並唔多。

史
呢篇文可能要清理或者重寫，令佢更符合維基百科嘅質素標準。如果你有能力又咁啱得閒，可以改善吓呢篇文。

1973年之前大嶼山嘅巴士服務
大嶼山早期只係個未開發嘅島，主要村落散佈喺近海處，居民主要依賴水路交通。直至1950年代尾，政府要喺石壁起石壁水塘以解決當年嘅水荒，因此政府同時開始起由梅窩到石壁嘅第一條道路（大嶼山公路／嶼南道）。隨住條路起好，九龍巴士喺1960年4月22號喺大嶼山開辦第一條巴士線1號，最初係由兩架巴士往來梅窩同埋長沙，並隨住道路嘅落成而兩度延長至到水口同埋石壁。不過由於嗰時大嶼山好偏僻，平日需求唔多，假日就因為有一大堆市民往來大嶼山郊遊，搞到當時有好多白牌車行，對九巴1號線造成好嚴重嘅競爭，結果搞到蝕大本，1965年11月1號起唔再服務。
當九巴喺1965年11月1號撤出大嶼山，離島四個鄉事委員會同埋當時白牌車嘅經營者已經有計劃喺九巴手上接手經營嗰條1號線，最後原有九巴行走大嶼山嘅5架巴士，賣咗畀鄉事委員會，並成立「大嶼山汽車有限公司」。後來大嶼山居民自行組織聯德巴士公司、昂平巴士公司同埋大澳公共巴士公司去維持島上嘅巴士服務。

新大嶼山巴士成立
1973年，由於經營不善，三間巴士公司合併成新大嶼山巴士（1973）有限公司。1974年4月1號取得經營大嶼山巴士服務嘅專營權，成為香港第3間專利巴士公司。嶼巴成立嗰時，開辦咗多條巴士路線，由於當時大嶼山市民對外主要靠梅窩碼頭嘅船往返香港島，故此絕大部份嶼巴路線都係以梅窩碼頭做總站。

七、八十年代
新大嶼山巴士成立初期只得單層車。去到八十年代由於渡假屋流行，一到假日就有好多渡假人士去大嶼山[未記出處或冇根據]，於是由1980年開始引入利蘭勝利二型雙層巴士，不過雙層巴士只可以行梅窩至石壁一帶。
另外，由於去昂坪嘅路好窄，初期去昂坪要喺羌山搭小巴上去，直至昂坪路擴闊至雙程行車為止。

1990年代
嶼巴喺1992年1月俾冠忠巴士集團以4000萬港元全面收購，巴士亦開始改以日本五十鈴單層冷氣巴為主力。
1997年東涌新市鎮首期落成同埋青馬大橋通車，以及1998年地鐵東涌綫通車，大大縮短由市區來往大嶼山嘅時間同埋路程。嶼巴因此大力拓展往來東涌新市鎮至大嶼山各區嘅路線，並喺同年6月1號開辦通宵線N13來往東涌同埋梅窩。
1998年7月6號，新香港國際機場開幕，嶼巴開辦來往梅窩同埋機場嘅A35線，並喺同年11月1號將N13線延長去機場，並改叫N35線。
1999年4月1號，來往梅窩同埋大澳嘅1號線提供通宵服務，路線冧巴係N1。

21世紀至今嘅發展
2001年，嶼巴引入德國猛獅NL263低地台單層冷氣巴，專門行走東涌逸東邨同埋東涌北嘅路線，好似37、38（其中38更係嶼巴班次最密嘅巴士線，最密2分鐘一班），係首間引入嗰款巴士嘅專利巴士公司。另外佢亦向城巴買咗5架猛獅NL262低地台單層冷氣巴。
2001年1月24號春節，嶼巴開辦由紅磡碼頭去昂坪寶蓮寺嘅假日路線1R，成為嶼巴第一條喺大嶼山以外有總站嘅巴士路線。
2002年1月2號，因應香港迪士尼樂園開始動工，嶼巴開辦P1線來往青衣機鐵站同埋香港迪士尼樂園建築工地以及36P線來往東涌地鐵站同埋香港迪士尼樂園建築工地。隨住地鐵迪士尼綫啟用，呢條線喺2005年8月21號取消。
2007年初，因應深圳灣口岸即將落成啟用，運輸署公開招標兩條來往深圳灣口岸至屯門、元朗嘅巴士路線，並喺2007年6月23號宣佈，嶼巴投得來往深圳灣口岸至元朗嘅巴士路線，冧巴係B2，於2007年7月1號挨晚起隨住深港西部通道啟用而投入服務，成為嶼巴自1974年4月1號起成為專利巴士公司以嚟，首次開辦兩邊總站都唔喺大嶼山嘅專利巴士路線，原有行走東涌逸東邨路線37、38嘅德國猛獅NL263低地台單層冷氣巴亦全部被調走，改為行B2線，因此嶼巴向城巴買6架富豪B6LE，行走37、38號線。
2007年中，嶼巴引入5架配歐盟4型引擎嘅德國猛獅高地台單層巴，全部巴士都已經投入服務。
2007年尾，嶼巴引入10架德國猛獅NL273歐盟4型低地台單層冷氣巴來行走東涌逸東路線37、38以及深圳灣口岸路線B2，巴士已於2008年投入服務。
2010年，嶼巴引入9架中國製青年JNP6122G歐盟5型單層低地台巴士，係香港第一款中國製嘅專利巴士。其後嶼巴再引入十幾架同款車。
2014年初，嶼巴由城巴引入兩架前城巴機場快線嘅丹尼士三叉戟3型雙層客車，令嶼巴自1995年淘汰利蘭勝利二型之後，再一次擁有雙層巴。
因應港珠澳大橋即將落成啟用，運輸署公開招標三條來往港珠澳大橋香港口岸人工島至機場、欣澳站同埋東涌嘅巴士線，最終嶼巴投到去機場同埋東涌嗰兩條，冧巴係B4同埋B6，佢哋喺2018年10月24號隨住港珠澳大橋啟用而投入服務。
新大新百貨

中華人民共和國成立之後，大新公司房產俾政府充咗公，1951年6月改名做「廣州市百貨公司第五門市部」，之後將5層樓嘅大樓拆咗，起成而家16層樓高嘅大廈。
1989年：改名做「新大新」。
2009年9月24號，廣百股份用CNY￥1.84億收購咗新大新公司99%嘅股權。但廣百嗰時話繼續保留「新大新」嘅名做錯位經營，但北京路總店嘅新大新公司個名改成「新大新百貨」，而商標重用緊「新大新」嘅名。

分店
北京店：越秀區中山五路4號。
東山店：越秀區先烈中路63號，東山廣場裙樓1-4樓。
荔灣店：荔灣區荔灣路100號。
番禺店：番禺區大北路易發商業中心1-3樓。
三水店：佛山市三水區西南街道張邊路9號。
新墨西哥州

新墨西哥州（英文：Commonwealth of New Mexico）係美國嘅一個州，1912年加入美國，首府聖菲。
新墾大道

新墾大道（粵拼：san1 han5 daai6 lou6）係中國廣東廣州嘅西北-東南走向主幹道，喺南沙區萬頃沙。西北邊從粵海大道開始，一直去到東南邊嘅新港大道同長堤西、東路嘅交界（十四涌嗰邊）。
佢亦係南沙區萬頃沙嘅緊要交通道路。

概要
全長3.8公里，闊14米，雙向2車道。
新墟站

新墟站（粵拼：san1 heoi1 zaam6）係香港輕鐵站之一，代號320，屬於單程車票第2收費區。位處青山公路，屯門鄉事會路交界，為新墟村同埋週邊地區居民提供服務。
新大陸

新大陸，歐洲人又叫新世界，係歐洲人喺15世紀到16世紀南北美洲同附近群島之後對呢笪地方嘅稱呼，同歐洲人一路認識嘅舊世界（歐洲、非洲、亞洲）相對。廣義上，新大陸有時亦會包埋歐洲人後尾發現嘅南方大陸（大洋洲）。
新墟遊樂場

新墟遊樂場，香港公園之一，遊樂場之一，喺屯門鄉事會路十區，英文叫San Hui Playground。行政上歸屯門區。設施有硬地球場、籃球場、手球場，以及七人足球場。
拆局專家

《拆局專家》（英文：The Fixer），係香港無綫電視製作嘅時裝電視劇，由錢嘉樂同黃智雯領銜主演，並由袁偉豪、朱晨麗、洪天明同朱千雪聯合演出，監製潘嘉德。呢套劇用幫罪犯甩身嘅組織做主題。
拆彈專家2

《拆彈專家2》（英文：Shock Wave 2），係2020年上畫嘅港產片，由劉德華、劉青雲、倪妮主演，邱禮濤執導。電影係《拆彈專家》續作，但故仔同角色都同上一輯無關係。
香港上畫日期原定係2020年12月24號，受武漢肺炎香港疫情引致戲院停業影響，實際上畫日期係2021年2月18號。
拆彈雄心

《拆彈雄心》（The Hurt Locker）係一部美國電影，2009年喺美國上映，導演係嘉芙蓮碧格露，主要演員有 Jeremy Renner、Anthony Mackie、Brian Geraghty。劇情講美伊戰爭入面美軍拆彈部隊成員。
套戲喺2010年第82屆奧斯卡金像獎中攞咗六個大獎，包括最佳電影、最佳導演同最佳劇本。
拆你個夢

《拆你個夢》（Dreaming）係香港MakerVille製作嘅玄學節目，由杜如風、吳保錡同王頌茵做主持，2022年7月25號到8月12號逢禮拜一到五 23:00 - 23:30喺香港電視娛樂ViuTV播。節目主持會聯同「夢境分析師」辛巧琪（Binky）幫30位藝人嘉賓（每集2位）去解釋佢哋嘅夢境，而王頌茵亦會聯同其他演員用短劇演繹返嘉賓嘅夢境。